**ОБЩИНСКА ИЗБИРАТЕЛНА КОМИСИЯ 2109 ДЕВИН**

**МЕСТНИ ИЗБОРИ 2019 г.**

**П Р О Т О К О Л № 30 МИ**

**На 10.10.2019 г**. се проведе заседание на Общинската избирателна комисия 2109 Девин с Дневен ред :

1.Информация от комисията за извършените проверки във връзка с постъпили жалби в ОИК 2109 Девин и приемане на решения .

докл Лора Славчева

2. Запознаване с постъпили писма в ОИК 2109 Девин - докл.Председателят

3.Разни

На заседанието присъстват: *Зелма Белберова, Лора Славчева, Селви Читак, Татяна Димитрова,Кръстана Шопова,Галя Бочукова, Къна Иванова, Мария Бояджиева, Росица Георгиева .Лиляна Владева, Сийка Хворева.*

Отсъстващи: Красимира Кисьова

Председателят Зелма Белберова откри заседанието в 12,30 ч. и представи дневния ред за обсъждане.

Предложения и допълнение на дневния ред няма.

По т.1 председателят предостави думата на председателя на комисията, формирана за установяване фактите по подадените жалби от Живко Чепишев.

Лора Славчева информира присъстващите за работата на комисията в селата от община Девин, посочени в жалбите на Чепишев. Уточни, че в посоченото няма никаква политическа насоченост, нито предизборна агитация.

Лиляна Владева допълни: Подходихме много тактично в разговорите с гражданите. Отговорите на хората бяха едни и същи. В посочените ситуации не са присъствали упоменатите лица, а са организирани по друга линия, не е налична агитация.

С Венета Тодорова разговаряхме двама членове от комисията. Тя е категорична, че в тези дни не е била в посочените села. Гражданите също отрекоха нейното присъствие при раздаването на наколенки. Трябва да се помисли дали да се правят такива разходи за подобни жалби. Трима членове на ОИК и шифьора от община Девин се ангажират напразно.

Сийка Хворева- разговаряхме с доста хора, не открихме никакви нередности, няма нарушение на Изборния кодекс.

Лора Славчева – в Грохотно, в училището, бяхме посрещани любезно от директорката Фани Василева и останалия персонал. Те обясниха , че посещението на министъра но образованието е било планирано доста по рано, още през пролетта, но сега е реализирано. Посещението е нямало политически характер и не са коментирани изборите, нито кандидати. Присъствието на Красимир Даскалов е било съвсем приятелско, дори е закъснял и е бил сред с публиката, не при държавните лица. Не се е представял като длъжностно лице.

В Селча, кандидат кметът е бил с работници от фирмата поддържаща пътя. Там не са присъствали работници от временна заетост, което не би могло да доведе до разпореждане на кандидат кмета, който е в предизборна кампания и да се счита нарушение на Изборния кодекс.

Председателят даде указания на комисията да изготви становище от извършената проверка в писмен вид, и информира присъстващите, че решения ще се приемат на следващото заседание. Жалбоподателят Живко Чепишев ще бъде уведомен с писмо.

По т.3 председателят на комисията Зелма Белберова даде разяснение по някои въпроси свързани с организацията на изборите и ангажираността на община Девин свързани с тяхното решение.

Заседанието приключи в 13.15 часа.

ПРЕДСЕДАТЕЛ:

Зелма Белберова

СЕКРЕТАР:

Селви Читак